CPN:ปีนี้ผุด 3 สาขาใหม่-แปลง REIT Q2โบรกฯแนะนำ”ซื้อ”ราคาเป้าหมาย 62 บาท
CPN:ปีนี้ผุด 3 สาขาใหม่-แปลง REIT Q2โบรกฯแนะนำ"ซื้อ"ราคาเป้าหมาย 62 บาท 
12 ม.ค. 2560

บล.ทิสโก้ ระบุในบทวิเคราะห์วันนี้(12 ม.ค.)ว่า บริษัท เซ็นทรัลพัฒนา จำกัด (มหาชน)หรือ CPN มีแผนที่จะเปิด 3 สาขาใหม่ในปีนี้ได้แก่ นครราชสีมา, ภูเก็ต และสมุทรสาคร และจะปรับปรุง Central World และ Central พระราม 3 ซึ่งจะทำให้ CPN ขึ้นค่าเช่าเฉลี่ยหลังการปรับปรุงเสร็จ และเปลี่ยนสัญญาเช่าระยะยาวเป็นระยะสั้นแทน และบริษัทมีแผนที่จะเปิดสาขาในประเทศเพื่อนบ้านเช่น มาเลเซีย ในปีหน้า    
จากการขยายระยะการแปลง REIT เพื่อยกเว้นภาษีของภาครัฐสิ้นสุดในปี 2017 ทำให้ CPN ต้องแปลงจากกองทุนอสังหาริมทรัพย์เป็น REIT โดยไม่มีค่าใช้จ่ายอื่นๆ และบริษัทมีแผนที่จะขายสินทรัพย์ 2 แห่งเข้ากอง REIT และมีศักยภาพในการกู้เงินผ่าน REIT
แนะนำให้ “ซื้อ” โดยมีมูลค่าที่เหมาะสม 62 บาท (SOTP) โดยเราใช้ DCF สำหรับการดำเนินงานหลัก WACC 9.8% และใช้ราคาตลาดสำหรับ CPNRF, CPNCG รวม 2 บาท มีความเสี่ยงสำคัญคือ 1) ความล่าช้าในการขยายกิจการ และ 2) ความเชื่อมั่นผู้บริโภคที่ต่ำกว่าคาด